Sisak - Wikipedia

# Sisak

### From Wikipedia

Sisak Image:Sisak (grb).gif
Županija | Sisačko-moslavačka
Broj stanovnika (2001.) | 52.236
Gradonačelnik | Dinko Pintarić (HDZ preuzeo 31.12.2005. od Davorka Vidovića SDP)

Sisak je grad u Hrvatskoj, odnosno administrativno središte Sisačko-Moslavačke županije.

## [edit] Zemljopisni položaj

Zemljopisna širina 45o 29' 20"
Zemljopisna dužina 16o 22' 40"
Nadmorska visina 100 m
Površina: 422.75 km2
Broj naselja: 34

## [edit] Povijest

Tu točno ispod današnjih kuća i ulica, nalazi se čitav jedan drugi grad. Ovdje su nađeni prapovijesni ostaci oruđa i kipića idola u koje su vjerovali tadašnji bezimeni stanovnici našeg kraja. Prvi koji ovom prostoru daju ime bili su Segestanoi, pripadnici velikog naroda Kelta.

Svoj grad Segestica, učinili su u 4. stoljeću prije Krista najvećim gradom zapadne Panonije. 35. godine pr.n.e., nakon jednomjesečne opsade vojskom od 10.000 ljudi, Rimljani osvajači razrušili su keltsku Segesticu. Vojskom je zapovijedao mladi Oktavijan koji je poslije postao prvi rimski car i uzeo si ime Oktavijan August.

Rimljani su ubrzo sagradili novi grad, Sisciju. Sjajna Siscija, utvrđen i uređen grad ulica i trgova, s višekatnim kućama, vodovodom i kanalizacijom, postala je glavnim gradom cijele provincije Panonije Savije, bila je centar državne uprave, dobila je kovnicu carskog novca, u koju su dolazili vojnici i trgovci iz cijelog Rimskog carstva, donoseći svoj način života i vjerovanja.

frame|Sveti Kvirin, zaštitnik grada Siska Kršćanstvo se rano javlja u ovom području. U Sisciji je već krajem 3. stoljeća sjedište biskupije. Prvi nama poznati biskup bio je Kvirin, koji je za vrijeme Dioklecijanovog progona kršćana uhvaćen i mučen. Zavezan za mlinski kamen bačen je u rijeku, ali nije potonuo nego je i dalje prenosio evanđelje. Sv. Kvirin je zaštitnik grada Siska, a njegov blagdan, 4. lipnja, dan grada.

U 4. vijeku počeo je blijediti sjaj Siscije, a nakon propasti Rimskog carstva potpuno je razrušena. Dolaskom Hrvata u 7. vijeku grad se ponovo budi i raste, a hrvatski knez Ljudevit Posavski ovdje stoluje početkom 10. vijeka, utvrđuje grad i bori se protiv Franaka.

U 14. vijeku Sisak postaje sjedište ugarsko-hrvatske županije. U 16. vijeku postaje strateški važno utvrđenje kojemu je svrha zaustaviti prodor Turaka u Hrvatsku. Godine 1593. upravo pod Siskom Turci doživljavaju težak poraz kojim je konačno zaustavljeno njihovo napredovanje.

Godine 1653. na području Siska je izbila buna lokalnih kmetova.

U 19. i 20. vijeku se Sisak razvija u industrijski grad, a u njemu se počinje javljati i radnički pokret. Upravo je u Sisku budući jugoslavenski komunistički vođa Josip Broz Tito došao u dodir sa socijalističkim idejama.

Godine 1918. Sisak postaje dio Kraljevine SHS. Za vrijeme drugog svjetskog rata, u aprilu 1941, Sisak je postao dio NDH. Nekoliko mjeseci kasnije, lokalna organizacija KPJ stvara Sisački partizanski odred - prvu takvu jedinicu u okupiranoj Evropi. Datum njegovog stvaranja - 22.6. 1941. - danas se u Hrvatskoj obilježava kao praznik - Dan antifašističke borbe. Sam grad Sisak su partizani zauzeli 1945, i otada je dio socijalističke Jugoslavije.

Za vrijeme rata u Hrvatskoj, okolica Siska se našao na liniji fronte između hrvatskih i krajinskih snaga koje je podržavala JNA. Hrvatske snage su zadržale nadzor nad gradom, prvenstveno zahvaljujući dobro organiziranom i vođenom otporu u svom uporištu Sunja. Višemjesečne operacije u jesen 1991. su izazvale nevelika razaranja u gradu.

Nakon završetka rata, trebalo je malo vremena da se otklone posljedice razaranja i grad potpuno obnovi. Međutim, ekonomski problemi, vezani uz Željezaru Sisak, još uvijek traju.

## [edit] Ekonomija

## [edit] Demografija

## [edit] Kultura i sport

### [edit] Kultura

Sisački Stari most, jedan od simbola grada.

Muzej s arheološkim postavom i galerijom, teatar, nekoliko kino-dvorana, glazbena škola s koncertnom dvoranom, te niz poznatih hrvatskih umjetnika, stvaraju okružje u kojem uživaju Siščani i njihovi gosti.

U Sisku je 2. listopada 1839. godine prikazana drama na hrvatskom jeziku i štokavskom narječju Juran i Sofija ili Turci pod Siskom Ivana Kukuljevića Sakcinskog. Do tog vremena predstave su izvođene na njemačkom ili mađarskom jeziku.

### [edit] Sport

Grad Sisak je tradicionalno vezan uz sportske aktivnosti, a za naglasiti je povijesni značaj nekih sportskih grana koje su u Sisku prvi puta organizirane, ne samo na području Republike Hrvatske nego i ovom dijelu Europe. Među takvim sportovima treba istaknuti konjički sport na području Galdova, koje je danas dio gradske jezgre.

Ime grada Siska vezano je i uz prvi ciklistički klub, prvu hokejašku utakmicu, gombalački sport (hrvanje), kao i najstariji nogometni klub na području Republike Hrvatske, koji i danas vrlo uspješno djeluje.

HNK "Segesta" osnovan je daleke 1906. godine i u dugogodišnjem djelovanju ovaj sportski kolektiv prošao je sva ligaška natjecanja. Od 1992. do 1997. godine član je 1. hrvatske nogometne lige, a od 1997. nastupa u 2. HNL.

Uz nogomet, koji se igra na ovom području gotovo stoljeće, te šah koji u 1998. godini bilježi 90 godina organiziranog djelovanja, Sisak je poznat i po kuglačkom, ronilačkom, košarkaškom, kao i borilačkim sportovima, čiji se predstavnici natječu u 1. odnosno 2. ligama i postižu zapažene sportske rezultate.

Ukupan sportski život odvija se na sportskim objektima koji su u sastavu Sportsko-rekreacijskog centra "Sisak", gradskom nogometnom stadionu, zatvorenom olimpijskom bazenu s dvoranskim prostorima, otvorenom klizalištu, četverostaznoj automatskoj kuglani, te objektima koji su izvan sportske ustanove, nogometnom stadionu "Metalac", sportskoj dvorani "Brezovica", kao i otvorenim i zatvorenim sportskim terenima poduzeća za sportsku djelatnost "Silax" d.d. i sportskim dvoranama. Kultura u suglasju s bogatom poviješću čini temelj društvenog života.

## [edit] Obrazovanje

Osnovne škole:

OŠ 22. lipnja; OŠ Viktorovac; OŠ Braća Bobetko; OŠ Ivan Kukuljević Sakcinski; OŠ Braća Ribar; OŠ Galdovo;

Srednje škole:

Gimnazija Sisak: Ekonomska škola Sisak; Tehnička škola Sisak; Industrijsko-obrtnička škola Sisak; Obrtnička škola Sisak; Ugostiteljsko-trgovačka škola Sisak; Medicinska škola Sisak

Dislocirani stručni studiji:

Poslovna ekonomija (organizira Ekonomski Fakultet Zagreb); Primjena informacijske tehnologije u poslovanju (organizira Fakultet organizacije i informatike, Varaždin)

Visokoškolska naobrazba:

Sveučilište u Zagrebu - Metalurški fakultet, Sisak

## [edit] Znamenitosti

selo Stari Brod na obali rijeke Kupe ima staru drvenu kapelicu staru više od 300 godina

## [edit] Korisne informacije

## [edit] Vanjske poveznice

- Službene stranice
- Plan grada Siska - CroMaps navigator
- Portal grada Siska

Hrvatski gradovi

Bakar | Beli Manastir | Belišće | Benkovac | Bjelovar | Biograd na Moru | Buje | Buzet | Cres | Crikvenica | Čabar | Čakovec | Čazma | Daruvar | Delnice | Donja Stubica | Donji Miholjac | Drniš | Dubrovnik | Duga Resa | Dugo Selo | Đakovo | Đurđevac | Garešnica | Glina | Gospić | Grubišno Polje | Hrvatska Kostajnica | Hvar | Ilok | Imotski | Ivanec | Ivanić-Grad | Jastrebarsko | Karlovac | Kastav | Kaštela | Klanjec | Knin | Komiža | Koprivnica | Korčula | Kraljevica | Krapina | Križevci | Krk | Kutina | Labin | Lepoglava | Lipik | Ludbreg | Makarska | Mali Lošinj | Metković | Mursko Središće | Našice | Nin | Nova Gradiška | Novalja | Novi Marof | Novi Vinodolski | Novigrad | Novska | Obrovac | Ogulin | Omiš | Opatija | Opuzen | Orahovica | Oroslavje | Osijek | Otočac | Ozalj | Pag | Pakrac | Pazin | Petrinja | Pleternica | Ploče | Poreč | Požega | Pregrada | Prelog | Pula | Rab | Rijeka | Rovinj | Samobor | Senj | Sinj | Sisak | Skradin | Slatina | Slavonski Brod | Slunj | Solin | Split | Stari Grad | Supetar | Sveti Ivan Zelina | Šibenik | Trilj | Trogir | Umag | Valpovo | Varaždin | Varaždinske Toplice | Velika Gorica | Vinkovci | Virovitica | Vis | Vodice | Vodnjan | Vrbovec | Vrbovsko | Vrgorac | Vrlika | Vukovar | Zabok | Zadar | Zagreb | Zaprešić | Zlatar | Županja

Retrieved from "http://sh.wikipedia.org../../../s/i/s/Sisak.html"

Categories: Hrvatski gradovi | Sisačko-moslavačka županija

##### Views

- Članak/Чланак
- Rasprava/Разговор
- Trenutna revizija

##### Traži-Тражи

##### Drugi jezici-Други језици

- Català
- Česky
- Dansk
- Deutsch
- English
- Español
- Français
- Hrvatski
- Magyar
- Nederlands
- Polski
- Română
- Русский
- Slovenščina
- Српски / Srpski
- Türkçe